חוק רואי חשבון (תיקון מס' 9), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2716, עמ' 640, 2018-05-13T00:00:00+03:00
תיקון זה מסדיר מחדש את נושא השיפוט המשמעתי של מועצת רואי החשבון. התיקון מעביר את סמכות השיפוט המשמעתי ממועצת רואי החשבון לוועדת משמעת שתפעל כטריבונל מעין-שיפוטי עצמאי. ההסדר קובע, בין היתר, הוראות בעניין מינוי ועדת המשמעת, תובע וחוקר, כהונתם וסמכויותיהם, דרכי הדיון ואמצעי המשמעת שהוועדה תוסמך להטיל על מי שהורשע בעבירת משמעת, מהן עבירות משמעת, תפקיד התובע וזכויות הנקבל. 
עוד נקבע בתיקון כי המועצה תנהל מרשם של רואי חשבון אשר יהיה פתוח לעיון הציבור ובו יירשמו כל רואי החשבון. בנוסף, במסגרת התיקון נקבע כי העיסוק במקצוע של רואה חשבון לא תותנה עוד בתשלום האגרה למועצת רואי החשבון.